Pielikums Nr. 1

TEHNISKĀ SPECIFIKĀCIJA
Teritorijas noma transportlīdzekļu novietošanai 
Prasības pakalpojuma sniegšanai
1. Pretendents uz sev piederoša vai apsaimniekošanā nodota nekustamā īpašuma nodrošina transporta kustībai paredzētu nodalītu teritoriju ar cieto segumu – asfalta, asfaltbetona, bruģa u. tml. segumu (izņemot grants vai šķembu segumu) vismaz 80 gab. M1 vai N1 kategorijas transportlīdzekļu novietošanai. 

2. Teritorijas atrašanās vietai jābūt ne tālāk kā 500 (pieci simti) metri no ēkas Hipokrāta ielā 2, Rīgā, kadastra apzīmējums 01001222078001, Rīgas vietējā ģeodēziskā tīkla punkta “Gaiļezers”.
3. Teritorijai jābūt neierobežotai piekļuvei 24 (divdesmit četras) stundas diennaktī, 7 (septiņas) dienas nedēļā.

4. Teritorijai jābūt aprīkotai ar autostāvvietu horizontālo marķējumu un nodalītai vismaz ar funkcionālām un informatīvām zīmēm, reklāmas un informācijas stendiem, kas nepārprotami norāda par Pasūtītāja ekskluzīvām tiesībām teritorijas izmantošanā. 
5. Pretendents, saskaņojot ar Pasūtītāju, teritorijā uzstāda kabeļus, gaismas ķermeņus un antenas, kā arī veic teritorijas labiekārtošanu, t.sk., bet ne tikai, seguma, horizontālo marķējumu atjaunošanu, un uzturēšanu.

6. Pretendents nodrošina teritorijas izmantošanas kontroli 24 (divdesmit četras) stundas diennaktī, 7 (septiņas) dienas nedēļā.

7. Pretendents nodrošina nepārtrauktu klientu servisu 24 (divdesmit četras) stundas diennaktī, 7 (septiņas) dienas nedēļā.
8. Abonementu iegāde teritorijas izmantošanā nav paredzēta.

9. Pasūtītājs par teritorijas nomu norēķinās līdz kārtējā mēneša pēdējai darba dienai.
